**DIRECŢIA POLIŢIA LOCALĂ CĂLĂRAŞI**

**Nr. 716 din 02.04.2018**

 **Aprob**

 **Director Executiv**

 **Ing.**

 **Anghel Daniel**

**RAPORT DE ACTIVITATE**

**Către PRIMĂRIA MUNICIPIULUI CĂLĂRAŞI**

**În atenţia Domnului Primar DRĂGULIN ȘTEFAN DANIEL**

Vă informăm că în perioada  **26 Martie – 01 Aprilie 2018,** politistii locali şi-au desfăşurat activitatea, conform planificării lunare, având la bază atribuţiile prevăzute în **Legea nr. 155/2010**, **H.G.nr. 1332/2010**, **Planul de Ordine şi Siguranţă Publică al municipiului pe anul 2016**, respectiv Regulamentul de Organizare şi Funcţionare, Regulamentul de Ordine Interioară, precum şi în concordanţă cu evoluţia situaţiei operative din zonele şi locurile date în responsabilitate. S-a avut în vedere, în principal, acoperirea cu elemente de dispozitiv, a tuturor zonelor şi itinerariilor de patrulare unde, conform statisticilor şi a informaţiilor primite de la celelalte structuri de ordine publică sau de la cetăţenii municipiului, acolo unde frecvent se tulbură ordinea şi liniştea publică, se săvârşesc acte sau fapte antisociale.

În perioada **26.03 - 01.04.2018** Poliția Locală Călărași a continuat desfășurarea de acțiuni în sistem integrat în colaborare cu reprezentanții I.P.J. Călărași, pentru asigurarea climatului de ordine și liniște publică pe raza municipiului .

În perioada **26.03 - 01.04.2018** polițiștii locali au acționat pe raza orașului pentru menținerea curățeniei mai ales în zona platformelor de gunoi, depistarea persoanelor care aruncă gunoi în alte locuri și a celor care caută prin deșeurile menajere din aceste locații, colaborând cu angajații REBU pentru ridicarea deșeurilor reciclabile.

În data de **26.03.2018** polițiștii locali au interceptat pe strada Traian două persoane de sex masculin, care la vederea polițiștilor locali au încercat să fugă, dar au fost prinși și reținuți. S-a procedat la stabilirea identității și efectuarea controlului corporal găsindu-se asupra acestora unelte care puteau fi folosite la spargerea de autoturisme,sume de bani și telefoane mobile, fiind anunțați și reprezentanții I.P.J. Călărași pentru a continua cercetările conform competențelor. În urma cercetărilor a rezultat că numiții M.N.A și C.S.A, au sustras bunuri dintr-un autoturism parcat în zona River’s.

În data de **01.04.2018**, 8 polițiști locali au asigurat măsurile de ordine publică și fluidizare a traficului rutier la Stadionul Municipal, cu ocazia meciului de fotbal dintre echipele **AFC Dunărea Călărași și UTA Arad** .

În perioada **26 Martie – 01 Aprilie 2018** polițiștii locali au constatat un număr de **152** fapte antisociale și au aplicat un număr de **82** sancțiuni contravenționale și **70** avertismente verbale , după cum urmează:

1. **OUG nr. 195/2002 – privind circulația pe drumurile publice – 30 fapte constatate:**
2. Pentru nerespectarea semnificației indicatorului rutier “Oprirea Interzisă” – 25 procese-verbale de constatare a contravenției, 14 cu avertisment scris și 11 cu amendă contravențională în valoare de 3190 lei plus 50 puncte penalizare ;
3. Pentru nerespectarea semnificației indicatorului rutier “Acces Interzis” - 5 procese-verbale de contravenție, 3 cu avertisment scris și 2 cu amendă contravențională în valoare de 580 lei plus 10 puncte penalizare ;
4. **H.C.L. nr.219/2008 – Regulamentul de gospodărire comunală al Municipiului Călărași – 24 fapte constatate:**
5. Pentru colectarea de deșeuri menajere din containerele special amenajate 11 procese-verbale de contravenție, 5 cu avertisment scris și 6 cu amendă contravențională în valoare de 500 lei;
6. Pentru persoane ce au aruncat gunoaie (semințe, ambalaje, etc.) pe domeniul public 9 procese-verbale de contravenție, 6 cu avertisment scris și 3 cu amendă contravențională în valoare de 150 lei ;
7. Pentru aruncarea de zăpadă pe carosabil dupa ce acesta fusese curățat 2 proces-verbal de contravenție cu amendă contravențională în valoare de 200 lei ;
8. Pentru îngrădirea unui spațiu verde aparținând domeniului public 1 proces-verbal de contravenție cu amendă contravențională în valoare de 350 lei;
9. Pentru murdărirea mobilierului stradal 1 proces verbal de contravenție cu avertisment scris.
10. **O.G. 97/2005 – Privind actele de stare civilă – 5 fapte constatate :**
11. Pentru nesolicitarea eliberării unui nou act de identitate la expirarea celui vechi 5 procese-verbale de constatare a contravenției cu amendă contravențională în valoare de 210 lei .
12. **Legea nr.61/1991 – r - sanctionarea faptelor de incalcare a unor norme de convie- țuire socială, a ordinii si linistii publice – 13 fapte constatate:**
13. Pentru acte de cerșetorie 4 procese-verbale de contravenție, 2 cu avertisment scris și 2 cu amendă contravențională în valoare de 150 lei ;
14. Pentru refuz de legitimare 1 proces verbal de contravenție cu amendă contravențională în valoare de 500 lei ;
15. Pentru consum de băuturi alcoolice pe domeniul public 6 procese-verbale de contravenție , 2 cu avertisment scris și 4 cu amendă contravențională în valoare de 500 lei ;
16. Pentru tulburarea liniștii publice 2 procese-verbale de contravenție cu avertisment scris .
17. **HCL 40/2013 – privind circulația autovehiculelor cu masa maximă peste 3,5 t pe raza municipiului – 7 fapte constatate :**
18. Pentru circularea pe raza municipiului a autovehiculelor cu masa peste 3,5 t fără a deține “Permis Liberă Trecere” eliberat de Primăria Călărași, 7 procese-verbale de contravenție, 2 cu avertisment scris și 5 cu amendă contravențională în valoare de 5000 lei.
19. **HCL 102/2017 – Regulamentul privind circulația, deținerea animalelor pe raza municipiului Călărași, altele decât populația canină – 1 faptă constatată:**
20. Pentru deținerea unui animal fără ca acesta sa fie microcipat conform legii, 1 proces verbal de contravenție cu amendă contravențională în valoare de 100 lei și măsura complementară de confiscare a animalului .
21. **Legea 448/2006 – Privind protecţia şi promovarea drepturilor persoanelor cu handicap – 1 faptă constatată :**
22. Pentru parcarea unui autovehicul pe locul de parcare deținut legal de către o persoană cu handicap 1 proces verbal de contravenție cu avertisment scris ;
23. **HCL 246/2008 Privind reglementarea stationarii vehiculelor cu masa totala maxima autorizata de peste 3,5 tone – 2 fapte constatate :**
24. Pentru staționarea voluntară a unui autovehicul cu masa maximă mai mare de 16 t. pe drumul public, 1 proces-verbal de contravenție cu amendă contravențională în valoare 1000 lei ;

Aspectele ce țin de situația operativă și de activitățile efectuate de Poliția Locală Călărași se regăsesc în **Anexa 1** la prezentul Raport.

**Director Executiv Adjunct**

**Vrînceanu Gabriel**